Op 'n dag besef ma wolf dat daar nie meer kos in die yskas is nie. Sy roep haar sewe klein wolfies nader.
"Kinders, ek moet woud toe gaan om te jag. As ek weg is, sluit die deur agter my en moet vir niemand behalwe my oopmaak nie. Veral nie vir die nare slak nie," sê ma wolf.
"As iemand klop en in 'n fyn, sagte stemmetjie praat, nie pote het nie en slym oral mors, weet julle dis die nare slak," sê ma wolf aan haar sewe kinders.
"Ek is jammer as ek julle bang gemaak het met die storie, maar dis beter dat julle weet," sê ma wolf kortaf. Sy glimlag effens en verdwyn by die deur uit. Vinnig sluit die wolfies die deur agter haar en maak seker dat die nare slak nêrens sal kan inkom nie.
Die storie is geskryf deur Elaine Schiel. Elaine is 'n Skryfkunsstudent aan die Noordwes-Universiteit (Potchefstroomkampus) 2011.